D ayen i d-yennulfan d amaynut.Ihi atrar d ayen id-ikecmen di lqern wiss 20,d aɛeddi seg wansay ɣer utrar.Tasekla taqbaylit tatrart, tebda s Belεid AT ALI deg yiseggassen n 1945.Deg yiseggasen-agi ineggura, tasekla yuran simmal tettaf iman-is. Maca ayen i ɣ-yeɛnan deg umahil-agi mačči d tasekla yuran weḥd-s maca amek i llan yiferdisen n tmellaɣt di tsekla-agi taqbaylit yuran. Akken i ten-neẓṛa, llan si zik n zik maca tura simmal ttnernin ladɣa di kraḍ n tewsatin amezgun, ungal, tamedyazt .